Un șofer de BMW a împușcat un vatman cu un pistol cu aer comprimat.
Un șofer de BMW a împușcat un vatman cu un pistol cu aer comprimat. Vatmanul a scăpat teafăr și și-a continuat drumul. Conflictele între șoferi de BMW și vatmani au devenit un obicei.
Există doi mari războinici în lupta pentru supremație, pe bulevardele din România. BMW-ul și tramvaiul. Nu trece anul fără să izbucnească un conflict între șoferi și vatmani.Cel mai recent scandal era să se încheie tragic, în București. Șoferul unui BMW a împușcat un vatman cu un pistol cu aer comprimat. Gloanțele de cauciuc nu au doborât adversarul, care și-a continuat drumul cu tramvaiul după ce l-au consultat câțiva medici.Martorii au povestit că șoferul a încercat să facă dreptate cu arma, după ce a văzut cum unei femei i-a fost închisă ușa înainte să urce în tramvai. Polițiștii îl caută acum pe pistolar, dar legenda spune altceva: BMW-urile vor să pună stăpânire pe liniile de transport public.